Diari Oficial de la Generalitat Valenciana


Sumari del DOGV 3934, del 07-02-2001 (2001/1064)

RESOLUCIÓ de 29 de gener de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'ORDRE de 18 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials per a l'exercici 2001 (DOGV núm. 3.906, de 28 de desembre de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1064


Data del document
:   29-01-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * assistència social
    * servei social
    * suport econòmic
    * ajuda pública

RESOLUCIÓ de 29 de gener de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'ORDRE de 18 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials per a l'exercici 2001 (DOGV núm. 3.906, de 28 de desembre de 2000). [2001/X1064]
  
L'Ordre de 18 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials per a l'exercici 2001, publicada en el DOGV núm. 3.906, de data 28 de desembre de 2000 (Correcció d'errades DOGV núm. 3.291, de 19 de gener de 2001), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional primera de la citada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 18 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials per a l'exercici 2001.
  
En virtut d'això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 18 de desembre de 2000, de la Conselleria de Benestar Social, per la qual es regulen i es convoquen ajudes en matèria de serveis socials per a l'exercici 2001, publicada en el DOGV núm. 3.906, de 28 de desembre de 2000 (Correcció d'errades DOGV núm. 3.921, de 19 de gener de 2001), que es relacionen a continuació, tots ells a càrrec del programa pressupostari 04.32.523.20, Serveis Socials:
  
1.- Denominació: SERVEIS SOCIALS GENERALS.
  
- Línia de subvenció: T0228 € 402/01
  
- Consignació pressupostària: 1.755.256.172 PTA (75.955.464,16 euros)
  
- Procedència i quantia dels fons:
  
Propis condicionats: 6.279.304.314 PTA (8.405.755,29 euros)
  
Propis no condicionats: 635.627.087 PTA (5.302.041,58 euros)
  
Externa: Ministeri de Treball i Assumptes Socials: 6.323.961.208 PTA (8.405.755,29 euros)
  
2.- Denominació: PROGRAMES ACCIÓ COMUNITÀRIA.
  
- Línia de subvenció: T1827 € 403/01
  
- Consignació pressupostària: 097.211.476 PTA (953.930,79 euros)
  
- Procedència i quantia dels fons:
  
Propis condicionats: 68.513.348 PTA (444.262,09 euros)
  
Propis no condicionats: 60.466.448 PTA (65.406,61 euros)
  
Externa: Ministeri de Treball i Assumptes Socials: 63.512.136 PTA (444.262,09 euros)
  
3.- Denominació: SERVEIS SOCIALS ESPECIALITZATS - TERCERA EDAT.
  
- Línia de subvenció: T1326 € 404/01
  
- Consignació pressupostària: 563.789.678 PTA (5.451.838,03 euros)
  
- Procedència i quantia dels fons:
  
Propis: 339.229.983 PTA (5.451.838,03 euros)
  
4.- Denominació: PROGRAMES TERCERA EDAT.
  
- Línia de subvenció: T2188 € 408/01
  
- Consignació pressupostària: 948.781.689 PTA (886.889,40 euros)
  
- Procedència i quantia dels fons:
  
Propis: 549.929.412 PTA (886.889,40 euros)
  
5.- Denominació: INTEGRACIÓ SOCIAL POBLE GITANO
  
- Línia de subvenció: T1331 € 409/01
  
- Consignació pressupostària: 750.527.386 PTA (722.227,71 euros)
  
- Procedència i quantia dels fons:
  
Propis condicionats: 57.625.675 PTA (216.364,35 euros)
  
Propis no condicionats: 67.352.783 PTA (181.316,82 euros)
  
Externa: Ministeri de Treball i Assumptes Socials: 54.
  
000.000 PTA (324.546,54 euros)
  
6.- Denominació: PEI D'EMERGÈNCIA
  
- Línia de subvenció: T2736 € 410/01
  
- Consignació pressupostària: 40.515.150 PTA (100.716,50 euros)
  
- Procedència i quantia dels fons:
  
Propis: 47.002.136 PTA (100.716,50 euros)
  
7.- Denominació: ACTUACIONS ALZHEIMER.
  
- Línia de subvenció: T2737 € 412/01
  
- Consignació pressupostària: 11.570.555 PTA (377.104,44 euros)
  
- Procedència i quantia dels fons:
  
Propis condicionats: 84.511.046 PTA (166.750,20 euros)
  
Externa: Ministeri de Treball i Assumptes Socials: 88.025.522 PTA (210.354,24 euros)
  
Segon
  
D'acord amb la normativa vigent, per a l'exercici 2001, el règim general de lliuraments per a les transferències corrents i de capital serà l'establit en l'article 47 bis del text refós de la Llei d'Hisenda Pública de la Generalitat Valenciana, excepte en els supòsits previstos en l'article 33 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000), per la qual cosa queden exceptuades del règim general de lliuraments establit en aquell, les següents transferències corrents:
  
- Ajudes i subvencions de naturalesa corrent, destinades a pal·liar situacions de primera necessitat, d'emergència, o de subsistència, degudament justificades, de persones individuals o unitats familiars, de les quals podrà lliurar-se immediatament, una vegada concedida, fins al 100% del seu import.
  
- Ajudes destinades als serveis socials generals, de les quals podrà lliurar-se immediatament una vegada concedida, el 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
  
- Ajudes destinades a serveis socials especialitzats dels regulats en el títol I, capítol II, secció primera, de l'Ordre de 18 de desembre de 2000 referida, dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats sense fi de lucre, podran ser lliurades immediatament una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació d'almenys el 75% de l'import inicialment anticipat.
  
- Ajudes destinades a serveis socials especialitzats dels regulats en el títol I, capítol II, secció segona, de l'Ordre de 18 de desembre de 2000 referida, dirigides al finançament de programes d'actuació i activitats, podran ser lliurades immediatament una vegada concedides, fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
  
Tercer.
  
Els crèdits publicats tenen el caràcter de màxims i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veieren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 29 de gener de 2001.- El conseller de Benestar Social: Rafael Blasco Castany.